**Ministru kabineta rīkojuma projekta**

**„** **Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 37.0.versija - “Starptautiskās kravu loģistikas un ostu informācijas sistēmas attīstība (SKLOIS 2)”)” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. Ministru kabineta (turpmāk – MK) 2015.gada 17.novembra noteikumu Nr.653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4.punkts un 13.2.apakšpunkts,
2. Deklarācijas par Māra Kučinska vadītā MK iecerēto darbību 35.uzdevums “Nodrošināsim IKT publisko investīciju un e‑pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”, Rīcības plāna pasākums “Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”, 5.darbības rezultāts “Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”,
3. MK 2016.gada 10. februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.¹ punkts.
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar rīkojumu tiks apstiprināts un iekļauts informācijas un komunikāciju tehnoloģiju (turpmāk – IKT) mērķarhitektūras 37. versijā  projekta apraksts “Starptautiskās kravu loģistikas un ostu informācijas sistēmas attīstība (SKLOIS 2)”)” (turpmāk – SKLOIS2 projekts), kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā.VARAM ir atbalstījusi SKLOIS2 projekta iekļaušanu IKT mērķarhitektūras kārtējā versijā. SKLOIS2 projekts veicina darbības programmas “Izaugsme un nodarbinātība” specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot 15 publiskās pārvaldes procesus, izstrādājot 3 jaunus e-pakalpojumus un publicējot 5 atvērto datu kopas.SKLOIS2 projektam ir izvirzīti šādi mērķi:1. Eiropas Savienības saistošo normatīvo prasību izpildes nodrošināšana;
2. Publisko kontroles institūciju darba produktivitātes un savstarpējās sadarbības starptautisko jūras kravu pārvadājumu kontroles procesā efektivitātes paaugstināšana;
3. Administratīvā sloga samazināšana komersantiem kravu loģistikas un transporta jomā.

Iepriekšējā plānošanas periodā (2007.–2013.) Satiksmes ministrija atbilstoši izvirzītajām prioritātēm un Eiropas Reģionālā attīstības fonda darbības programmas "Infrastruktūra un pakalpojumi" 3.2.2.1.1.apakšaktivitātes "Informācijas sistēmu un elektronisko pakalpojumu attīstība" ietvaros ir realizējusi projektu “Starptautiskās kravu loģistikas un ostu informācijas sistēmas izstrāde, integrācija un e-pakalpojumu izstrāde”. Pamatojoties uz izvēlēto un MK apstiprināto sistēmas izstrādes pieeju, SKLOIS ir realizēta kā sistēmu integrators ar paplašinātu funkcionalitāti, kas nodrošina būtiskākās informācijas elektronisku apriti starp pārvadājumu procesā iesaistītajiem dalībniekiem.SKLOIS esošais risinājums nodrošina būtisku progresu kuģošanas un starptautisko kravu pārvadājumu procesā iesaistītās informācijas un dokumentācijas aprites elektronizācijā. Mainoties Eiropas Savienības un nacionālajai likumdošanai attiecībā uz kuģošanu, kuģošanas drošību, kravu loģistiku un transportēšanu, kā arī attīstoties kuģošanas un pārvadājumu loģistikas biznesa procesiem ir nepieciešams pilnveidot un papildināt jau ieviestos risinājumus, kā arī izstrādāt jaunas funkcionalitātes. Vienlaicīgi, lai nodrošinātu prasību izpildi, tiek papildinātas un mainītas arī tehniskās prasības atbilstošajiem IKT risinājumiem.SKLOIS2 projekta virsmērķis ir sakārtot un pilnveidot uzņēmējdarbības vidi un palielināt Latvijas tranzīta un kravu loģistikas sektorā strādājošo konkurētspēju. Attīstot SKLOIS tiks nodrošināta turpmāka “viena loga principu” attīstība starptautisko jūras kravu loģistikas jomā, kā arī uzsākta vairāku jaunu procesu elektronizācija kuģošanas drošības un ostu kontroles jomā.Esošajā situācijā ir identificētas šādas problēmu kopas:1. *Starptautisko jūras kravu pārvadājumu elektroniskas informācijas nepietiekama pieejamība un apjoms kontroles funkciju nodrošināšanai*. SKLOIS2 projekta ietvaros tiks risinātas:
* ar muitas kontroli saistīto loģistikas procesu nepilnības, tajā skaitā kuģu apgādes deklarēšanas procesa papildinājumi, eksporta (izvešanas no ostas) un importa (ievešanas ostā) kravu dokumentu sagatavošanas un iesniegšanas procesa papildinājumi, kravu pagaidu uzglabāšanas deklarācijas iesniegšanas un noslēgšanas procesa automatizācija, Preču Kopienas statusa dokumentu (T2L) elektroniskas aprites procesa izveide, brīvo zonu preču uzskaites ostās datu apstrādes procesa izveide;
* personu robežpārbaudes procesa nepilnības un papildinājumi, kas saistīti ar kuģu apkalpes un pasažieru automātisku verifikāciju;
* Pārtikas un veterinārā dienesta kontroles funkciju nodrošināšanas procesa uzlabošanas problēmas;
* Valsts pārvaldes funkciju, ko veic ostu pārvaldes, elektronizācijas nodrošināšanas problēmas, tajā skaitā ostu un ostu iekārtu aizsardzības informācijas pieejamība un ostu sniegto pakalpojumu uzskaite un kontrole.
1. *Kuģošanas drošības nepietiekama elektronizācija un pieejamība*. SKLOIS2 projekta ietvaros tiks risinātas problēmas, lai nodrošinātu ostu valsts kontroles inspekcijas uz ārvalstu kuģiem, veiktu kuģu tehnisko uzraudzību, nodrošinātu navigācijas līdzekļu sistēmu darbību un uzraudzību, kā arī veiktu mazo kuģu un laivu kustības uzskaiti un kontroli jūras drošības un robežkontroles uzraudzības jomā.
2. *Informācijas nepieejamība operatīvo lēmumu pieņemšanai*. SKLOIS tiek saglabāta informācija, kas ir nepieciešama valsts kontroles institūcijām kontroles funkciju veikšanai (t.sk. operatīvu lēmumu pieņemšanai un atbilstošai rīcībai, un risku analīzei), nozares politikas plānošanai, pārvaldībai un datu analīzei, kā arī noteikti dati varētu būt nepieciešami komersantiem un citiem interesentiem. SKLOIS nenodrošina šīs informācijas nodošanu vai cita veida pieejamību plašam lietotāju lokam. Papildus - no vairākām iepriekš aprakstītām problēmām izriet, ka joprojām ir procesi, kuros informācija no SKLOIS tiek manuāli pārvadīta citās informācijas sistēmās, lai iegūtu nepieciešamos datus informācijas analīzei un lēmumu pieņemšanai. Ir nepieciešams risinājums, kas nodrošina datu pieejamību visiem interesentiem.
3. *Neefektīva elektroniskas informācijas aprite starp komersantiem un valsti*. Sākotnēji SKLOIS ieviešanā uzmanība tika koncentrēta uz starptautisko jūras kravu pārvadājumu vienota tehnoloģiskā atbalsta izstrādi pēc “vienas pieturas aģentūras” pieejas principa. Savukārt, pārējo pārvadājumu veidu “pieslēgšana” vienotā sistēmā, lai optimizētu elektroniskas informācijas apriti, bija konstatēta kā vajadzīga, tomēr aktivitāte ar zemāku prioritāti. Turklāt, pirmā projekta realizācijas tvērumā komercsektora vajadzības ierobežotā finansējuma dēļ netika iekļautas. Projektā realizēti galvenokārt to problēmu risinājumi, kuri atbalsta tikai un vienīgi publiskās pārvaldes procesu izpildi. Esošajā situācijā SKLOIS varētu kļūt par integrācijas vidi ne tikai sadarbībai starp publisko sektoru un komercsektoru, bet arī radīt vienotu tehnisko vidi komercsektoram (piemēram: unificētas datu apmaiņas saskarnes un formātus), kuru tas varētu akceptēt, ieviest savās informācijas sistēmās, tādējādi samazinot administratīvo slogu komersantiem. Veicot kravas operācijas un virzīšanu izmantojot vairākus transporta veidus vai ekonomiskās zonas, tiks nodrošināta maksimāla iespēja datu atkalizmantošanai tā, lai dati tiktu vadīti vienu reizi un vienā datu ievades vidē.
4. *SKLOIS uzturēšana, datu drošība, piekļuve un izmantošana*. SKLOIS tika izveidots kā informācijas sistēmu savietotājs ar paplašinātu funkcionalitāti, kas realizē būtiskākās informācijas elektronisku apriti starp loģistikas procesos iesaistītajiem dalībniekiem, uzsvaru liekot uz “vienas pieturas aģentūras” principa nodrošināšanu komersantiem loģistikas procesu izpildei un nepieciešamās obligātās informācijas sniegšanai valsts kontroles institūcijām. Tika panākta procesa uzlabošana, vienlaikus ļaujot visiem dalībniekiem izmantot jau esošos risinājumus un novēršot informācijas dublēšanās problēmu. SKLOIS ekspluatācijas laikā tika konstatētas saistītās Nacionālās Safe Sea Net sistēmas (turpmāk – SSN) veiktspējas problēmas, kā rezultātā uzturēšanas laikā tika veikti SKLOIS papildinājumi, lai sistēmas lietotājiem nepārtraukti nodrošinātu SKLOIS/SSN sistēmu pieejamību, izpildot tiesību normu kuģošanas jomā prasības par ziņošanas formalitātēm starptautiskajā kuģu satiksmē. Veiktie papildinājumi pēc būtības ir paplašinājuši SKLOIS no sistēmu savietotāja par valsts informācijas sistēmu.
 |
|  3. | Projekta izstrādē iesaistītās institūcijas | Satiksmes ministrija, VAS “Latvijas jūras administrācija, Nacionālo bruņoto spēku Jūras spēku flotiles Krasta apsardzes dienests, Valsts robežsardze, Valsts ieņēmumu dienests, Pārtikas un veterinārais dienests. |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu**  |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, valsts pārvalde.  |
| 2. | Tiesiskā regulējuma ietekme uz tautsaimniecību un administratīvo slogu | 1. Administratīvā sloga samazinājums komersantiem, kuri veic formalitāšu kārtošanu jūras kravu loģistikas un transporta jomā.
2. Administratīvā sloga samazinājums mazo kuģu un laivu īpašniekiem/vadītājiem; kuģu īpašniekiem un kuģa apkalpei, kas saistīts ar ziņošanas formalitātēm un kuģu tehnisko uzraudzību.
3. Izmaksu ietaupījums, kas rodas, samazinot papīra dokumentu apriti un nepieciešamo laiku kontroles un uzraudzības funkciju veikšanai VAS “Latvijas jūras administrācijā, Nacionālo bruņoto spēku Jūras spēku flotiles Krasta apsardzes dienestā, Valsts robežsardzē, Valsts ieņēmumu dienestā un Pārtikas un veterinārajā dienestā.
 |
| 3. | Administratīvo izmaksu monetārais novērtējums | Projekts šo jomu neskar. |
| 4. | Cita informācija | Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (*euro*)** |
| **2018.g.** | **2019.g.** | **2020.g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **476 000** | **884 000** | **340 000** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 476 000 | 884 000 | 340 000 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **0** | **560 000** | **1 040 000** | **400 000** |
| 2.1. valsts pamatbudžets | 0 | 0 | 560 000 | 1 040 000 | 400 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **0** | **-84 000** | **-156 000** | **-60 000** |
| 3.1. valsts pamatbudžets | 0 | 0 |  -84 000 | -156 000 | -60 000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi |  | 0 | 0 | 0 | 0 |
| 5. Precizēta finansiālā ietekme: |  | **0** | **-84 000** | **--156 000** | **-60 000** |
| 5.1. valsts pamatbudžets | 0 | -84 000 | -156 000 | -60 000 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | SKLOIS2 projekta ietvaros tiks izstrādāti papildinājumi un jaunas funkcionalitātes informācijas sistēmai SKLOIS. SKLOIS2 IKT risinājums atbalstīs 15 jaunu procesu funkcionalitāti, nodrošinās 3 e‑pakalpojumu sniegšanu, kā arī nodrošinās 5 atvēro datu kopu pieejamību plašam interesentu lokam. Lai nodrošinātu pieeju SKLOIS uzkrātajiem datiem un atbalstītu atvērto datu politiku, tiks modernizētas SKLOIS datu bāzes, paaugstināts sistēmas drošības un veiktspējas līmenis, kā arī pārveidoti datu nodošanas kanāli projekta partneriemVienlaicīgi SKLOIS2 projekta laikā informācijas sistēma tiks pārvietota no Krasta apsardzes dienesta datu centra uz VAS “Latvijas jūras administrācija” datu centru. Tiks veikti grozījumi normatīvajos aktos, lai nodrošinātu SKLOIS kā valsts informācijas sistēmas darbības tiesisko pamatu un noteiktu kuģošanas formalitāšu veikšanu SKLOIS.SKLOIS2 projekts tiks līdzfinansēts no Eiropas Reģionālās attīstības fonda (turpmāk - ERAF) līdzekļiem un tā kopējais finansējuma apjoms ir 2 000 000 *euro,* tai skaitā ERAF finansējums 1 700 000 *euro,* tajā skaitā 2018.gadā 476 000 *euro*, 2019.gadā 884 000 *euro* un 2020.gadā 340 000 *euro* un valsts budžeta finansējums no dotācijas no vispārējiem ieņēmumiem – 300 000 *euro,* tai skaitā 2018.gadā 84 000 *euro*, 2019.gadā 156 000 *euro*, 2019.gadā 60 000 *euro*. Kopā izdevumiem tiks paredzēts finansējums 2018.gadā – 560 000 *euro*, 2019.gadā – 1 040 000 *euro*, 2020.gadā – 400 000 *euro.* Iepriekšējā SKLOIS projekta darbības nodrošināšanai atbilstoši likumam “Par vidējā termiņa budžeta ietvaru 2017., 2018. un 2019.gadam” Satiksmes ministrijas budžeta programmā 05.00.00 “Starptautiskās kravu loģistikas un ostu informācijas sistēmas uzturēšana”, ir paredzēts finansējums 2017., 2018.gadam 199 819 *euro* ik gadu, 2019.gadam 158 449 *euro,* tajā skaitā 124 872 *euro*/gadā informācijas sistēmas uzturēšanai. Ministru kabinetā apstiprinātajos bāzes izdevumos vidējam termiņam 2018., 2019. un 2020.gadam ir paredzēts finansējums arī 2020.gadam 158 449 *euro*. SKLOIS2 projekta rezultātā izstrādāto IKT risinājumu uzturēšana pēc SKLOIS2 projekta termiņa beigām (sākot ar 2021.gadu) tiks nodrošināta iepriekš minētās programmas finansējuma ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Satiksmes ministrija, VAS “Latvijas jūras administrācija, Nacionālo bruņoto spēku Jūras spēku flotiles Krasta apsardzes dienests, Valsts robežsardze, Valsts ieņēmumu dienests, Pārtikas un veterinārais dienests. |
| 2. | Projekta izpildes ietekme uz pārvaldes funkcijām un institucionālo struktūru | Projekts šo jomu neskar. |
| 3. | Cita informācija | Nav. |

Satiksmes ministrs U. Augulis

Vīza:

Valsts sekretārs K.Ozoliņš

17.08.2017. 14.20

1955

O.Magone 67028042

olita.magone@sam.gov.lv